વ્યોમને હવે શાતા વળી. ક્ષિતિજાને અર્થ વિશે જે કહ્યું તેથી તેને પુરી શાંતિ થઇ ગઇ. તેણે ધરાની આંખમાં જોયું અને મનોમન તેનો આભાર માન્યો. તેની બધી જ ચિંતાઓ દૂર થઇ ગઇ હતી. તેની આંખોમાં આંસુ આવ્યા. ધરાએ તે સફેદ રૂમાલ વડે પોતાના પરમ મિત્ર વ્યોમના આંસુઓ લુંછ્યા. વ્યોમે ધરાનો હાથ પકડ્યો અને બીજા હાથે તેના હાથમાં રહેલો રૂમાલ લઇ પોતાના શર્ટના ખિસ્સામાં રાખી દીધો. પોતાના હ્રદયની છેક પાસે.